CELEX: C2006/237/13
Language: sk
Date: 2006-09-30 00:00:00
Title: Vec C-328/06: Návrh na začatie prejudiciálneho konania, ktorý podal Juzgado de lo Mercantil 3 de Barcelona (Španielsko) 27. júla 2006 – Alfredo Nieto Nuño/Leonci Monlleó Franquet

30.9.2006   
            
            
               SK
            
            
               Úradný vestník Európskej únie
            
            
               C 237/7
            
         Návrh na začatie prejudiciálneho konania, ktorý podal Juzgado de lo Mercantil 3 de Barcelona (Španielsko) 27. júla 2006 – Alfredo Nieto Nuño/Leonci Monlleó Franquet
   (Vec C-328/06)
   (2006/C 237/13)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Juzgado de lo Mercantil 3 de Barcelona (Španielsko)
   Účastníci konania pred vnútroštátnym súdom
   
      Žalobca: Alfredo Nieto Nuño
   
      Žalovaný: Leonci Monlleó Franquet
   Prejudiciálna otázka
   Musí sa pojem ochrannej známky „všeobecne známej“ v členskom štáte, uvedený v článku 4 prvej smernice Rady 89/104/EHS (1) z 21. decembra 1988 o aproximácii právnych predpisov členských štátov v oblasti ochranných známok, vzťahovať výlučne na stupeň známosti a zavedenia v členskom štáte Európskej únie alebo na významnej časti územia štátu, alebo sa všeobecná známosť ochrannej známky môže viazať na územie, ktoré sa nezhoduje s územím štátu, ale s územím autonómnej oblasti, regiónu, kraja alebo mesta, podľa toho, aký tovar alebo službu chráni ochranná známka a kto sú jej skutoční adresáti; teda podľa toho, na akom trhu ochranná známka pôsobí?
   
      (1)  Ú. v. ES L 40, 11.2.1989, s. 1; Mim. vyd. 17/001, s. 92.